AIŠKINAMASIS RAŠTAS

Dėl Molėtų rajono savivaldybės 2021–2030 metų kūno kultūros ir sporto plėtros programos patvirtinimo

1. **Parengto tarybos sprendimo projekto tikslai ir uždaviniai:**

Įvertinus Molėtų rajono kūno kultūros ir sporto situaciją, nustatyta, kad rajone yra mažas gyventojų susidomėjimas sporto ir sveikatingumo renginiais (28 proc. nuo viso gyventojų skaičiaus), maža sportuojančių gyventojų dalis (tik 2,5 proc. nuo viso gyventojų skaičiaus), nepakankamas sporto infrastruktūros užimtumas, neformaliojo švietimo sistema menkai panaudojama fiziniam aktyvumui. Todėl, siekiant veiksmingai įveiklinti sporto ir sveikatinimo infrastruktūrą, plėtoti vaikų neformalųjį švietimą, įtraukti įvairaus amžiaus rajono gyventojus į fizinio aktyvumo ir aktyvaus laisvalaikio, sportą visiems propaguojančias programas, sudaryti sąlygas sportininkams siekti meistriškumo rezultatų, parengta Molėtų rajono savivaldybės 2021–2030 metų kūno kultūros ir sporto plėtros programa (toliau – Programa).

Programos uždaviniai:

1. Skatinti sporto visiems ir švietėjiškų projektų, skirtų rajono bendruomenei, pasiūlą.

2. Didinti neformalaus vaikų sportinio švietimo įvairovę bei stiprinti vaikų sportinį ugdymą, siekiant aukšto meistriškumo rezultatų.

3. Sudaryti sąlygas sporto klubų bei mėgėjų sportinei veiklai, skatinančiai gyventojus sportuoti ir sveikai gyventi, bei siekiant meistriškumo rezultatų.

Taip pat programoje numatytas savivaldybės biudžeto lėšomis remiamų sportinių veiklų eiliškumas bei kūno kultūros ir sporto vystymo priemonių planas.

Parengto sprendimo projekto tikslas – patvirtinti Molėtų rajono savivaldybės 2021–2030 metų kūno kultūros ir sporto plėtros programą.

1. **Siūlomos teisinio reguliavimo nuostatos:**

 Šiuo sprendimu siūloma įteisinti Molėtų rajono savivaldybės kūno kultūros ir sporto plėtros priemones.

1. **Laukiami rezultatai:**

Bus sudarytos galimybės tolygiai vysti kūno kultūrą ir sportą, padidės rajono gyventojų susidomėjimas sportu ir dalyvavimas.

1. **Lėšų poreikis ir jų šaltiniai:**

 Lėšų poreikis bus numatytas kiekvienų metų savivaldybės biudžete, atsižvelgiant į Programos priemones.

1. **Kiti sprendimui priimti reikalingi pagrindimai, skaičiavimai ar paaiškinimai:**